માધવદાસજી સ્વસ્થ્ય થયા અને તેમને હોશ આવ્યો ત્યારે તેઓ ભગવાનને તરત જ ઓળખી ગયા અને પૂછ્યું કે, “પ્રભુ, તમે તો ત્રિભોવન ના સ્વામી છો, તમે ઇચ્છત તો મારો રોગ પણ મટાડી શકતા હોત, તો તમે કેમ આટલી બધી સેવા કરી મારી?” ત્યારે ભગવાન જગન્નાથે કહ્યું, “જુઓ માધવ, મારા થી ભક્તનું દુ:ખ દેખ્યું ન ગયું એટલે મેં જાતે જ તમારી સેવા કરી. નસીબમાં જે લખેલું હોય તો, તેને ભોગવવું જ પડે છે અને જો આ જન્મમાં તે ચૂકાઇ જશે તો, તે ભોગવવા માટે બીજો જન્મ લેવો પડશે. માટે મેં તારી સેવા કરી. છતાં પણ તું કહે છે તો, હું ભક્તની વાત નહીં ટાળું. હજી તારા નસીબમાં પંદર દિવસની બીમારી લખેલી છે, માટે આ પંદર દિવસની બીમારી મને આપી દે.” માધવદાસજીની પંદર દિવસની બીમારી ભગવાન જગન્નાથે લઈ લીધી, ત્યારથી ભગવાન પંદર દિવસ બીમાર રહે છે.